ROMÂNIA
[image: image1.jpg]


MUNICIPIUL TIMIŞOARA

SERVICIUL ŞCOLI SPITALE BAZE SPORTIVE  
 NR. SC2021-10671/16.04.2021
RAPORT DE SPECIALITATE
Privind constituirea Comisiei de analiză a spaţiilor temporar disponibile situate în imobilele instituţiilor şcolare şi medicale aflate în proprietatea publică  a Municipiului Timişoara

     Având în vedere Referatul de aprobare cu nr. SC2021-10671/16.04.2021 al Primarului Municipiului Timişoara şi Proiectul de hotărâre privind constituirea Comisiei de analiză a spaţiilor temporar disponibile situate în imobilele instituţiilor şcolare şi medicale aflate în proprietatea publică  a Municipiului Timişoara;
   Facem următoarele precizări:
    Imobilele - clădiri şi terenuri în care se desfăşoară activitatea unităților  de învăţământ  preuniversitar de stat şi  a spitalelor fac parte din  domeniul public al Municipiului  Timişoara.
    Asupra  imobilelor  în care se desfăşoară activitatea unităţilor  de învăţământ preuniversitar îşi exercită dreptul de administrare Consiliul Local al Municipiului Timişoara iar  asupra  imobilelor  în care se desfăşoară activitatea spitalelor îşi exercită dreptul de  administrare unităţile sanitare  aflate în subordinea Consiliului Local, drept de administrare transmis prin hotărârii ale consiliului local, emise în baza art. nr.1  din O.G. nr.70/2002 actualizată, privind administrarea unităţilor sanitare publice de interes  judeţean şi local.    

   În  imobilele  mai sus menţionate  pot rămâne spaţii temporar  disponibile, care pot fi închiriate, date în administrare sau în  folosinţă gratuită  la solicitarea   unor  instituții  publice, asociatii, fundatii, O.N.G.-uri persoane fizice etc, fapt pentru  care prin  HCL nr. 186/29.03.2013 fost constituită  Comisia de analiză a spaţiilor temporar disponibile situate în  imobilele instituţiilor şcolare şi medicale aflate în proprietatea Municipiului Timişoara.
   Componența Comisiei de analiză a spaţiilor temporar disponibile situate în  imobilele instituţiilor şcolare şi medicale aflate în proprietatea Municipiului Timişoara a   fost  modificată de mai multe ori, la momentul de față  se află  în vigoare  Hotărârea Consiliului Local nr.261/20.12.2016  modificată si completată prin Hotărârile Consiliului Local nr. 309/28.07.2017 și nr. 360/15.09.2017 prin care  a fost aprobată  componența  și competența  comisiei. 
     Ținând cont că  în urma   alegerilor locale  din 27 septembrie 2020, mandatul consilierilor locali  care au făcut parte  din comisie a încetat,  iar  o parte din membrii comisiei care  făceau parte din aparatul de specialitate al  primarului  nu mai  sunt angajații ai instituției,   se impune pomovarea unui proiect de hotărâre  de Consiliul Local  privind   constituirea    unei  noi Comisii  de analiză a spaţiilor temporar disponibile situate în  imobilele instituţiilor şcolare şi medicale aflate în proprietatea  publică  a Municipiului Timişoara,    în următoarea  componență:
-  Președinte  Ruben Lațcău - viceprimar;   supleant Cosmin Tabără -viceprimar;

 - Anca Lăudatu - Sef Șerviciu Scoli Spitale și Baze Sportive; supleant Marius Duma -consilier Șerviciu Școli Spitale și Baze Sportive; 

 - Dorica Marcheș - consilier Direcția economică; supleant  Păunescu Adina Mihaela-  consilier , Direcția economică , Biroul Contabilitate;

 -  Amalia Faur – consilier juridic  Serviciul juridic; supleant Daniela Ștefan - consilier juridic Serviciul juridic;

 -  Daniela  Beatrice Bogyis- consilier Compartiment Spații cu Altă destinație II Vest; supleant  Rusănescu Harmati Edina - consilier  Compartiment Spații cu Altă destinație II Vest;

 -  Membrii din partea  Consiliului Local: 

 -  Consilier Local……………………………….

 -  Consilier Local……………………………….

 -  Consilier Local……………………………….

 - Secretar Ioana Ciucur - consilier Șerviciu Scoli Spitale și Baze Sportive; supleant Vlad Dobai – consilier Șerviciu Scoli Spitale și Baze Sportive;        
    Competențele Comisiei  de analiză a spaţiilor temporar disponibile situate în  imobilele instituţiilor şcolare şi medicale aflate în proprietatea publică a  Municipiului Timişoara sunt prevăzute în Regulament de funcționare și organizare, ce constituie  Anexă la prezentul  referat,  și va fi supus spre aprobare Consiliului Local.
     Având în vedere cele de mai sus  și  prevederile art.127, aln. 3 și art.129, aln.2, litera c) din Ordonanța de Urgență nr.57 /2019 privind Codul administrativ, considerăm că proiectul de hotărâre  privind constituirea Comisiei de analiză a spaţiilor temporar disponibile situate în imobilele instituţiilor şcolare şi medicale aflate în proprietatea Municipiului Timişoara, îndeplinește condițiile pentru a fi supus dezbaterii și aprobării plenului consiliului local.

               ŞEF SERVICIU,
                                                                       CONSILIER,

                Anca Lăudatu                                                                              Ioana Ciucur                                                               

